ஸூங்க்லீ அவர்களை பற்றியும், சுதந்திரத்தின் தன்மைகளை பற்றியும் சர்மாஜீ அளித்த விளக்கங்கள்,தாய்ப்பால் போல என் உடலையும், உள்ளத்தையும் பேணி வளர்த்தன. நான் வாழ்க்கையில் அடைந்த முன்னேற்றங்களுக்கு அவை தான் வித்திட்டன. ஐஏஎஸ் நேர்காணலில் இது பற்றி விவரமாக பேச வேண்டியது இன்றியமையாததாக அமைந்து விட்டது. அப்போது வடநாட்டு அறிஞர்கள் இப்படி ஒரு தமிழறிஞர் இருந்தது பற்றி வியந்தனர். தமிழ்நாட்டைச் சேர்ந்த ஒரு உயர் அதிகாரி தனக்கு இவரை பற்றி தெரிந்திருக்கவில்லை என்று வெளிப்படையாகக்கூறினார். அவரே பிற்காலம் என்னுடைய தேர்வுக்கு உதவியது என்று மற்றதொரு சம்பாஷணையை குறிப்பிட்டார் என்றாலும், என் கணிப்பில் சர்மாஜீ தான் எனக்கு இது விஷயத்தில் உறுதுணை என்பதில் ஐயம் இல்லை. 1954ல் சைனா சன்யாத் சென் அவர்களையும், சியாங்கே ஷேக் அவர்களையும் உதறி விடும் என்று நான் கூறியது விவாதத்திக்கு வித்திட்டு என்றாலும், என் ஆரூடம் பலித்தது. அதற்கு காரணம் இந்த நூலில் உளது.